Številka: 110-10-2025

Datum: 20. 2. 2025

Cankarjev dom, kulturni in kongresni center, objavlja prosto delovno mesto

**VODJA ODDELKA ZA SCENSKO OSVETLJAVO (G096056 VODJA ENOSTAVNEJŠEGA PODROČJA/ENOTE I (Z VEČ KOT 5 ZAPOSLENIMI) VI)** vTehničnem sektorju, šifra 39 iz Kataloga delovnih mest Cankarjevega doma.

Delovno razmerje s polnim delovnim časom bo sklenjeno za nedoločen čas, s 5-mesečnim poskusnim delom.

**Pogoji, ki jih morajo kandidati izpolnjevati za zasedbo delovnega mesta:**

* višješolska izobrazba (prejšnja) ali višja strokovna tehnične ali druga ustrezne smeri ali nacionalna poklicna kvalifikacija »oblikovalec svetlobe«
* 4 leta delovnih izkušenj od tega najmanj 6 mesecev dokazljivih izkušenj iz tovrstnega strokovnega področja
* visoka raven aktivnega znanja slovenščine
* znanje uporabe osebnega računalnika
* znanje svetovnega jezika najmanj na nivoju zahtevnosti srednje šole
* poznavanje predpisov s področja elektroenergetike
* izpit iz varstva pri delu

Izpit iz varstva pri delu mora biti opravljen najkasneje v treh mesecih po pričetku z delom.

Glede na zgoraj navedene pogoje mora prijava vsebovati:

* **življenjepis** ter **dokazila** ali **izjavo o izpolnjevanju pogojev**
* **fotokopijo potrdila o doseženi izobrazbi.**

Naloge delovnega mesta so predvsem:

* načrtovanje, organiziranje, vodenje, nadzorovanje in usklajevanje dela v oddelku ter usklajevanje dela z drugimi organizacijskimi enotami
* spremljanje predpisov z delovnega področja (zunanjih in notranjih) ter zagotavljanje izvajanja delovnih postopkov organizacijske enote v skladu z veljavnimi predpisi
* organiziranje in koordiniranje dela sodelavcev CD s področja tehnične izvedbe na konkretnih projektih
* svetovanje in priprava predlogov za razvoj delovnega področja
* oblikovanje in izdelava projektih nalog za posamezne tehnično zahtevne prireditve
* kreativno oblikovanje in izvedba scenske osvetljave produkcij in projektov v CD in izven
* načrtovanje in izvajanje posodobitev oz. obnove sistemov in opreme s strokovnega področja
* druge naloge po navodilu nadrejenega

**Delovne izkušnje** so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.

**Visoka raven aktivnega znanja slovenščine se dokazuje** z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za slovensko gimnazijo oziroma tej ustrezno štiriletno srednjo šolo.

**Znanje uporabe osebnega računalnika** se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.

**Znanje tujega jezika se izkazuje** s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd.

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred VI in v plačni razred 14, z možnostjo napredovanja do 10 plačnih razredov.

Pisne prijave s pripadajočimi prilogami oddajte **do vključno petka, 7. marca 2025**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo.

**ali**

* na e-naslov cd.vlozisce@cd-cc.si

V prijavi nujno navedite delovno mesto, na katerega se prijavljate.

Kandidati bodo o izbiri pisno obveščeni v zakonsko določenem roku. Informacije T: (041) 483936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.